I en ny undersøgelse fra Vejdirektoratet bliver rute 11/55, som er landevejen mellem Aabybro og Aalborg nævnt som en af de strækninger som kan få fartgrænsen hævet fra de nuværende 80 km/t til 90 km/t. Samtidig kan hastighedsbegrænsningen på E45 syd for Hirtshals også blive hævet til 90 km/t. Det skiver FDM-bladet Motor. Men begge ændringer kræver investeringer i det danske vejnet på i alt 600 mio.kr. Penge der skal bruges til ombygninger for at øge trafiksikkerheden. Transportminister Lars Barfoed bebuder at han vil se positivt på rapporten. Men at de planlagte insvesteringer først skal på plads.

Opsummering:
Fartgrænsen på landevejen mellem Aabybro og Aalborg kan blive hævet til 90 km/t.